b'\n_START_ARTICLE_\nMilodra\xc5\xa1ka ahidnama\n_START_PARAGRAPH_\nMilodra\xc5\xa1ka ahidnama, znana tudi ko Fojni\xc5\xa1ka ahidnama, je ahidnama, ki jo je 28. maja 1463 osmanski sultan Mehmed II. Osvajalec izdal bosanskim fran\xc4\x8di\xc5\xa1kanom, ki jih je zastopal An\xc4\x91eo Zvizdovi\xc4\x87.\n_START_SECTION_\nIzro\xc4\x8dilo in zgodovina\n_START_PARAGRAPH_\nPo izro\xc4\x8dilu bosanskih fran\xc4\x8di\xc5\xa1kanov se je Mehmed pripravljal, da jih po osmanski osvojitvi Bosne  iz\xc5\xbeene iz cesarstva. V  Mehmedov tabor v Milodra\xc5\xbeu je od\xc5\xa1el An\xc4\x91eo Zvizdovi\xc4\x87, ki je sultana opozoril na izgon katolikov iz osvojene Bosne in poudaril, da bodo morali katoli\xc5\xa1ki trgovci, obrtniki in rudarji, ki bodo ostali v Bosni, imeti duhovno oskrbo, in dobil sultanovo sve\xc4\x8dano obljubo o  verski strpnosti. Fran\xc4\x8di\xc5\xa1kanska provinca Bosna Srebrena je priznala Mehmeda II. za suverena in v zameno dobila obljubo, da bodo "imeli bosanski duhovniki  svobodo in za\xc5\xa1\xc4\x8dito in se lahko brez strahu vrnejo v svoje samostane po celem cesarstvu. Nih\xc4\x8de jih ne bo   napadel in ogro\xc5\xbeal njihovih \xc5\xbeivljenj, premo\xc5\xbeenja in cerkva". Ahidnama je po obliki, vsebini in sultanovi sve\xc4\x8dani obljubi zelo podobna mednarodnemu sporazumu._NEWLINE_Pravice, zapisane v Milodra\xc5\xa1ki ahidnami, so spo\xc5\xa1tovali vsi kasnej\xc5\xa1i osmanaki sultani, fran\xc4\x8di\xc5\xa1kani pa so bili kljub temu vedno v napetih odnosih z lokalnimi oblastmi. \xc4\x8ceprav so bili lojalni osmanskemu re\xc5\xbeimu, so lokalne oblasti pogosto domnevale, da sodelujejo s katoli\xc5\xa1kim Habsbur\xc5\xa1kim cesarstvom, najve\xc4\x8djim sovra\xc5\xbenikom Osmanskega cesarstva. Bosanski fran\xc4\x8di\xc5\xa1kani se na Milodra\xc5\xa1ko ahidnamo niso sklicevali  samo v odnosih z muslimanskimi oblastmi, temve\xc4\x8d tudi za za\xc5\xa1\xc4\x8dito pred ambicijami pravoslavne  duhov\xc5\xa1\xc4\x8dine, ki je na podlagi starej\xc5\xa1ega sultanovega fermana uveljavljala pravico do pobiranja davka. Za Milodra\xc5\xa1ko hidnamo je pogosto re\xc4\x8deno, da je omogo\xc4\x8dila pre\xc5\xbeivetje rimskokatoli\xc5\xa1ke vere v Bosni in Hercegovini.\n_START_SECTION_\nZgodovinskost\n_START_PARAGRAPH_\nMilodra\xc5\xa1ka hidnama se je ohranila samo v prepisih. Enaka ahidnama je bila leta 1462 zelo verjetno  izdana tudi fran\xc4\x8di\xc5\xa1kanom v Srebrenici, vendar se je izgubila. Nekateri zgodovinarji so zaradi odsotnosti izvirnega dokumenta Milodra\xc5\xa1ko hidnamo razgla\xc5\xa1ali za ponaredek. Njena zgodovinskost je bila potrjena \xc5\xa1ele sredi 20. stoletja.'